Laviz

"'...ใช้ชีวิตเหมือนกับที่ต้องการนั่นแหละ เพราะชีวิตที่มีอยู่มันมีค่ามากจนพรรณนานาไม่ได้จริงๆ... '"

Laviz ;(ลาวิซ, ต้นไม้โบราณ) ปรากฏตัวครั้งแรกใน Lixariz 2 (The war of witch) ต้นไม้โบราณอันศักดิ์สิทธิ์แห่งป่าซีฟรีน  เขาถูกชุบชีวิตและได้ร่างกายใหม่จาก 'ริริเอล' และได้อยู่เคียงข้างเธอนับจากนั้นเป็นต้นมา

Appearance
ลาวิซในร่างมนุษย์มีผมสีน้ำตาล ดวงตาสีเขียว ตามร่างกายปรากฏร่องรอยของรากไม้ขึ้นเป็นส่วนๆ เมื่อพลังชีวิตเสถียรมากพอรอยรากไม้จะลดลง  แต่ในทางตรงกันข้ามเมื่อไม่เสถียรจะปรากฏรอยชัดขึ้นจนถึงขั้นมีต้นไม้งอกขึ้นมาได้ด้วย

เดิมทีเขาเป็นต้นไม้โบราณที่ถูกเรียกว่า 'ต้นไม้ศักดิ์สิทธิ์' ที่เติบโตอยู่ในป่าลึก รอบวงลำต้นมีขนาดใหญ่มาก ลำต้นสูงและมีใบหนาทึบ บนพื้นรอบๆจะพบรากเลื้อยไปมาเต็มพื้นที่อย่างสลับซับซ้อน

Personality
ลาวิซค่อนข้างเงียบและแทบไม่พูด อาจเพราะเดิมทีเขาไม่ได้ใช้เสียงในการสื่อสารหรืออาจจะเพราะติดนิสัยมาจากริริเอล  เขาค่อนข้างเงียบขรึมและเก็บตัว  ยิ่งกับมนุษย์ก็แทบไม่แสดงการตอบโต้ใดๆ  นั่นจึงเป็นเหตุผลที่ทำให้เขาเลือกที่จะอยู่ให้ห่างไกลจากมนุษย์ให้ได้มากที่สุด

สีหน้าของลาวิซในช่วงแรกนั้นค่อนข้างราบเรียบและนิ่งเฉย เขาแสดงอารมณ์ไม่เก่งนัก  ทว่าก็มีความรู้สึกมากมายเก็บอยู่ในใจตลอดเวลา  แต่หลังจากที่ได้ใช้ชีวิตอยู่ในร่างมนุษย์นานขึ้นและคุ้นเคยกับริริเอล  เมื่ออยู่ต่อหน้าริริเอลหรือฮาราเอลเขาก็เริ่มยิ้มและพูดคุยกับทั้งสองมากขึ้น  แต่ก็ยังเรียกว่าพูดน้อยอยู่ดี

Personal Background
ต้นไม้โบราณที่มีอายุยืนยาวมาหลายร้อยปีภายในป่าซีฟรีน และเป็นต้นไม้ที่ใหญ่ที่สุด  ด้วยอายุที่ยาวนานทำให้เป็นดั่งต้นไม้ศักดิ์สิทธิ์ประจำป่า  เป็นที่พึ่งพึงของสรรพสัตว์มากมายมาอย่างยาวนาน  อีกทั้งยังเป็นเหมือนสัญลักษณ์ของป่า  เชื่อกันว่ายิ่งต้นไม้เติบโตได้มากเท่าไหร่พวกเขาจะมีความรู้สึกที่ใกล้เคียงกับสิ่งมีชีวิตอื่นๆได้มากขึ้นเท่านั้น  และถ้าเป็นเช่นนั้นจากอายุของเขาในตอนนี้ก็น่าจะเรียกได้ว่าเขามาได้ไกลแล้วจริงๆ

ทว่าสภาพอากาศที่เปลี่ยนแปลงไปนั้นทำให้เขาค่อยๆตายลงอย่างช้าๆเพราะไม่สามารถปรับตัวได้ จนกระทั่งริริเอลมาพบเข้าและได้สละวิญญาณของตัวเองกับเวทมนตร์คืนชีวิตให้กับเขาในร่างมนุษย์ พร้อมตั้งชื่อให้ว่า Laviz (ลาวิซ) และหลังจากนั้นมาเขาก็อยู่เคียงข้างริริเอลผู้ซึ่งถูกขนานนามว่าแม่มดแห่งป่า

เขาใช้ชีวิตอยู่ในกระท่อมร่วมกับริริเอลในฐานะผู้ช่วยของเธอ เพราะชีวิตที่เขาได้รับมาจากเธอนับเป็นสิ่งมีค่ามากที่สุดสำหรับเขา  ดังนั้นลาวิซจึงเลือกจะอยู่เคียงข้างเพื่อตอบแทนเธอตลอดไป  เขาใช้พลังที่ได้มาจากวิญญาณของเธอในเรื่องต่างๆ  ทั้งงานบ้าน  การเก็บของป่า  การดูแลและปกป้องผืนป่าร่วมกัน  แต่ลึกๆในใจลาวิซก็รู้ดีว่าเขาเริ่มหลงรักเธอมากขึ้นเรื่อยๆ  แต่ด้วยความที่เขารู้สึกเป็นหนี้บุญคุณชีวิตกับเธอเขาจึงเลือกจะกดทับความรู้สึกนั้นเอาไว้และไว้วางใจเธอในฐานะคนสำคัญและผู้มีพระคุณแทน  ซึ่งเรื่องนี้ริริเอลก็เข้าใจเป็นอย่างดีและเธอก็เคารพในการตัดสินใจของเขา

ลาวิซนั้นมีความสามารถในการสื่อสารกับพงไพรทั้งมวล และติดต่อกับพืชพรรณที่อยู่ห่างไกลได้ ควบคุมเถาวัลย์และพื้นดินภายในป่าได้ดั่งใจนึก  อีกทั้งยังสามารถรักษาสภาพของแหล่งน้ำให้กลับมาใสสะอาดได้ดังเดิม  ลาวิซคอยดูแลผืนป่าร่วมกันกับริริเอลและเรียนรู้เวทมนตร์ต่างๆจากเธอมาอย่างยาวนานหลายร้อยปี  จนกระทั่งเมื่อริริเอลสิ้นอายุขัยเธอก็ได้ตัดสินใจมอบวิญญาณส่วนหนึ่งให้กับลาวิซ  ทำให้เขามีช่วงอายุเช่นเดียวกับเหล่าพ่อมดแม่มด  และเมื่อริริเอลจากไปร่างกายของเธอก็กลายเป็นต้นไม้ขนาดใหญ่อยู่กลางผืนป่าที่ซึ่งเคยเป็นที่อยู่ของลาวิซมาก่อน  ซึ่งลาวิซได้เรียกต้นไม้นั้นว่า ‘Rhohiteramiz’  (ผู้ปกป้อง)  และรับหน้าที่ปกป้องดูแลผืนป่าต่อจากริริเอลนับตั้งแต่นั้นเป็นต้นมา

Important role
N/A

Skills

 * Horm -  เวทมนตร์มายา / ภาพลวงตา


 * Algen -  เวทมนตร์เปลี่ยนรูปลักษณ์ของผู้ใช้

Trivia

 * ชื่อของลาวิซ มาจากการรวมกันของ "ชีวิต" (lavi - เฮติคลีโอ) และคำว่า "ไมก้า" (vizla - ลัตเวีย) แร่ในประเภทซิลิเกตซึ่งมีลักษณะมันวาว